gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4237, del 26-04-2002 (2002/3843)

RESOLUCIÓ de 9 d'abril de 2002, de la Universitat d'Alacant, per la qual es nomena professora titular d'escola universitària DF02324, en l'àrea de coneixement d'Infermeria, la senyora María Mercedes Rizo Baeza.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4237

Data del DOGV
:   26-04-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/3843


Organisme emissor
:   Universitat d'Alacant

Tipus de document
:   Resolució

RESOLUCIÓ de 9 d'abril de 2002, de la Universitat d'Alacant, per la qual es nomena professora titular d'escola universitària DF02324, en l'àrea de coneixement d'Infermeria, la senyora María Mercedes Rizo Baeza. [2002/M3843]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per Resolució d'aquesta Universitat d'Alacant de 31 de juliol de 2001 (BOE de 6 de setembre de 2001), es nomena professora titular d'escola universitària DF02324, en l'àrea de coneixement d'Infermeria, Departament d'Infermeria, la senyora María Mercedes Rizo Baeza.
  
Alacant, 9 d'abril de 2002.- El vicerector d'Ordenació Acadèmica i Professorat: Miguel Louis Cereceda.
Diari Oficial de la Generalitat Valenciana


Sumari del DOGV 4262, del 03-06-2002 (2002/5344)

Notificació al senyor Pablo Badenes Calatayud.
----------------------------------------------

### Dades del document

Número de DOGV
:   4262

Data del DOGV
:   03-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5344


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Pablo Badenes Calatayud. [2002/F5344]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a la notificació d'objeccions al senyor Pablo Badenes Calatayud, ja que no s'ha pogut practicar en el seu domicili.
  
En relació amb l'expedient de referència que es troba en tràmit en este servici territorial, i examinada la documentació presentada, s'observa la falta de documents, així com les objeccions que s'indiquen a continuació:
  
- Certificat d'empadronament en l'habitatge objecte de les ajudes.
  
- El document nacional d'identitat del sol·licitant està caducat, per la qual cosa haurà de presentar el document nacional d'identitat en vigor o, si no n'hi ha, l'imprés que se li adjunta, degudament omplit.
  
Nota. Les fotocòpies aniran acompanyades del seu original per a ser confrontades.
  
Cosa que es comunica i se li fa sabedor que disposa d'un termini de 15 dies naturals, comptador des del sendemà de la notificació del present requeriment, perquè esmene les objeccions assenyalades i, si és procedent, presentació dels documents que s'indiquen, i se li advertix que, si no ho fera així, se'l podrà declarar sense cap dret en el tràmit i es dictarà l'oportuna resolució de l'expedient, o, si procedix, s'iniciaran els tràmits oportuns per a la declaració de caducitat de l'expedient; tot això en compliment del que disposa l'article 76, en relació amb el 92, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 27.11.1992).
Diari Oficial de la Generalitat Valenciana


Sumari del DOGV 4185, del 07-02-2002 (2002/906)

Informació pública del projecte de modificació puntual/homologació de l'àrea industrial II Tavex.
-------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/906


Organisme emissor
:   Ajuntament de Navarrés

Tipus de document
:   Anunci

Informació pública del projecte de modificació puntual/homologació de l'àrea industrial II Tavex. [2002/M906]
  
Per Resolució de l'alcaldia d'aquest ajuntament, de data 11 de gener de 2002, ha quedat sotmés a informació pública, per termini d'un mes, comptat a partir de l'endemà de la publicació d'aquest edicte en el Diari Oficial de la Generalitat Valenciana, el projecte de modificació puntual/homologació de l'àrea industrial II Tavex.
  
Tot això es fa públic perquè en prengueu coneixement i per a la possible presentació d'al·legacions i suggeriments.
  
La publicació d'aquest edicte té els efectes que estableixen els articles 38 i 57 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4408, del 30-12-2002 (2002/14703)

ORDE de 20 de desembre de 2002, de la Conselleria d'Agricultura, Pesca i Alimentació, per la qual es modifica el percentatge d'ajudes a les inversions per a la millora de l'ús d'aigua per a reg.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4408

Data del DOGV
:   30-12-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/14972


Data del document
:   20-12-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * suport econòmic
    * ordenació hidroagrícola

ORDE de 20 de desembre de 2002, de la Conselleria d'Agricultura, Pesca i Alimentació, per la qual es modifica el percentatge d'ajudes a les inversions per a la millora de l'ús d'aigua per a reg. [2002/X14462]
  
En la Llei 8/2002, de 5 de desembre, d'Ordenació i Modernització de les Estructures Agràries de la Comunitat Valenciana, es modifiquen alguns aspectes de la normativa legal que emparava la tramitació de les ajudes que la Conselleria d'Agricultura, Pesca i Alimentació concedia a fi d'impulsar l'execució, per part de les entitats interessades, de les obres de modernització dels sistemes de reg tendents d'aconseguir un ús racional dels recursos hídrics disponibles.
  
Això aconsella l'adaptació a la Llei de l'orde de convocatòria de 28 de novembre de 1997, de la Conselleria d'Agricultura, Pesca i Alimentació, vigent fins ara.
  
En virtut d'això, i fent ús de les facultats que tinc atribuïdes,
  
ORDENE
  
Article 1
  
D'acord amb el que s'establix en l'apartat 2 de l'article 40 de la Llei 8/2002, la quantia de les subvencions a concedir per a l'execució de les obres previstes en l'Orde de 28 de novembre de 1997 podrà arribar fins al 50% de la inversió màxima auxiliable aprovada per la Conselleria d'Agricultura, Pesca i Alimentació.
  
Article 2
  
Podran beneficiar-se de les ajudes esmentades en l'article precedent les sol·licituds o propostes presentades a partir de l'1 de novembre de 2002, per les entitats de reg, abans de l'entrada en vigor de la present orde, sempre que la presentació s'haja efectuat dins del termini establit en l'orde de convocatòria de 28 de novembre de 1997 i que no es produïsca una renúncia expressa a les noves condicions establides per a l'ajuda.
  
Article 3
  
Excepcionalment, per a la convocatòria de 2003 es prorroga el termini de presentació de sol·licituds fins al 15 de gener de 2003.
  
DISPOSICIONS FINALS
  
Primera
  
Es faculta la Direcció General de Modernització d'Estructures Agràries perquè puga dictar les disposicions que calguen per al desplegament d'esta orde.
  
Segona
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 20 de desembre de 2002
  
La consellera d'Agricultura, Pesca i Alimentació,
Diari Oficial de la Generalitat Valenciana


Sumari del DOGV 4165, del 10-01-2002 (2002/184)

RESOLUCIÓ de 7 de gener de 2002, del conseller de Sanitat, per la qual cessa el senyor José Cucó Oliver com a director econòmic de l'Hospital Doctor Moliner.
-------------------------------------------------------------------------------------------------------------------------------------------------------------

### Dades del document

Número de DOGV
:   4165

Data del DOGV
:   10-01-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/184


Organisme emissor
:   Conselleria de Sanitat

Tipus de document
:   Resolució

RESOLUCIÓ de 7 de gener de 2002, del conseller de Sanitat, per la qual cessa el senyor José Cucó Oliver com a director econòmic de l'Hospital Doctor Moliner. [2002/A184]
  
Atés que el senyor José Cucó Oliver, nomenat director econòmic de l'Hospital Doctor Moliner per la Resolució del conseller de Sanitat de data 8 de juny de 2001 (DOGV núm. 4.020, de 13.06.2001), ha sigut proposat per a ocupar un altra càrrec directiu.
  
Fent ús de les facultats que em confereix l'article 11.1 del Decret del Govern Valencià 186/1996, de 18 d'octubre, que aprova el Reglament sobre Estructura, Organització i Funcionament de l'Atenció Especialitzada de la Conselleria de Sanitat i Consum, segons la redacció modificada pel Decret 47/2000, de 17 d'abril, del Govern Valencià, resolc:
  
El cessament del senyor José Cucó Oliver com a director econòmic de l'Hospital Doctor Moliner amb efecte des del dia 7 de gener de 2002.
  
Contra aquesta resolució, que exhaureix la via administrativa, es pot interposar recurs contenciós administratiu davant el Jutjat Contenciós Administratiu de la ciutat de València, en el termini de dos mesos comptadors a partir de l'endemà de la publicació de la resolució objecte de recurs, d'acord amb el que preveuen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, i també els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i potestativament podran interposar el recurs de reposició, en el termini d'un mes, d'acord amb els articles 116 i 117 de la Llei 30/1992, esmentada adés, segons la redacció modificada per la Llei 4/1999, sense perjudici que s'utilitze qualsevol altra via que es considere oportuna.
Diari Oficial de la Generalitat Valenciana


Sumari del DOGV 4268, del 11-06-2002 (2002/6191)

Expedient número SU/6/02. Adjudicació del contracte de subministrament, entrega i instal·lació d'una estació de recepció i tractament d'imatges en alta resolució procedents de satèl·lits meteorològics polars i geoestacionaris per al Laboratori de Climatologia de la Universitat Jaume I de Castelló.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4268

Data del DOGV
:   11-06-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/6191


Data del document
:   28-05-2002

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * contracte de subministraments
    * material de telecomunicacions
    * adjudicació de contracte administratiu

Expedient número SU/6/02. Adjudicació del contracte de subministrament, entrega i instal·lació d'una estació de recepció i tractament d'imatges en alta resolució procedents de satèl·lits meteorològics polars i geoestacionaris per al Laboratori de Climatologia de la Universitat Jaume I de Castelló. [2002/M6191]
  
El Rectorat de la Universitat Jaume I de Castelló, en compliment del que establix l'article 93 de la Llei de Contractes de les Administracions Públiques, i als efectes que s'hi determinen, fa pública l'adjudicació del contracte que s'indica tot seguit:
  
1. Entitat adjudicadora
  
a) Organisme: Universitat Jaume I de Castelló.
  
b) Dependència que tramita l'expedient: Servici de Contractació i Assumptes Generals.
  
c) Número d'expedient: SU/6/2002.
  
2. Objecte del contracte
  
a) Tipus de contracte: subministrament.
  
b) Descripció de l'objecte: una estació de recepció i tractament d'imatges en alta resolució procedents de satèl·lits meteorològics polars i geoestacionaris.
  
c) Divisió per lots i nombre: lot únic.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 18 d'abril de 2002.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: cent onze mil cent vuitanta-set euros (111.187 EUR).
  
5. Adjudicació
  
a) Data: 27 de maig de 2002.
  
b) Contractista: S.P.I. Cientifica SL.
  
c) Nacionalitat: espanyola.
  
d) Import d'adjudicació: cent onze mil cent vuitanta-set euros (111.187 EUR).
Diari Oficial de la Generalitat Valenciana


Sumari del DOGV 4377, del 13-11-2002 (2002/11255)

Informació pública de la proposta de modificació puntual número 1, del pla parcial del sector 19.
-------------------------------------------------------------------------------------------------

### Dades del document

Número de DOGV
:   4377

Data del DOGV
:   13-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11499


Organisme emissor
:   Ajuntament d'Oliva

Tipus de document
:   Anunci

Informació pública de la proposta de modificació puntual número 1, del pla parcial del sector 19. [2002/A11856]
  
La mercantil Construcciones Just, SA, com a agent urbanitzador de l'actuació integrada del pla parcial del sector 19, s'ha proposat la tramitació de la modificació puntual número 1, consistent en:
  
a) Inclusió en la normativa urbanística aprovada d'usos compatibles amb el principal residència en les tres zones d'ordenació urbanística (habitatges adossats, aïllats i edificació oberta).
  
b) Modificació del traçat i dimensionament del vial denominat CS, A.
  
Cosa que es fa pública als efectes establits en els articles 55 i 46 de la Llei 6/1994, de 15 de novembre, de la Generalitat Valenciana, i s'obri un període d'informació pública de 20 dies naturals, comptadors des de l'endemà de la publicació del present anunci en el Diari Oficial de la Generalitat Valenciana.
  
La documentació tècnica i l'expedient administratiu estan exposats a les dependències d'urbanisme perquè puguen ser examinats i consultats per les persones interessades, que podran presentar per escrit les al·legacions que estimen oportunes dins de l'esmentat termini.
  
Oliva, 23 d'octubre de 2002.- L'alcalde: Enrique J. Orquín Morell.
Diari Oficial de la Generalitat Valenciana


Sumari del DOGV 4303, del 30-07-2002 (2002/8394)

RESOLUCIÓ de 23 de juliol de 2002, de la Conselleria d'Economia, Hisenda i Ocupació, per la qual s'autoritza determinada generació de crèdit que afecta la Conselleria d'Innovació i Competitivitat per ingressos finalistes per al Pla de Consolidació i Competitivitat de la PIME, per un import de quatre milions dos-cents nou mil noranta-dos euros i trenta-vuit cèntims (4.209.092,38 euros). Exp. 11.009/02-129.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4303

Data del DOGV
:   30-07-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2002/8394


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 23 de juliol de 2002, de la Conselleria d'Economia, Hisenda i Ocupació, per la qual s'autoritza determinada generació de crèdit que afecta la Conselleria d'Innovació i Competitivitat per ingressos finalistes per al Pla de Consolidació i Competitivitat de la PIME, per un import de quatre milions dos-cents nou mil noranta-dos euros i trenta-vuit cèntims (4.209.092,38 euros). Exp. 11.009/02-129. [2002/8394]
  
D'acord amb els criteris objectius de distribució dels crèdits del Pla de Consolidació i Competitivitat de la PIME entre les comunitats autònomes, la Mesa de directors Generals PIME assigna a la Comunitat Valenciana fons corresponents a projectes de caràcter supraregional per un import de 4.209.092,38 euros. Per això, es proposa generar crèdit per majors ingressos, en el capítol VII del programa, Ordenació i Promoció Industrial i Energètica, en la línia de subvenció X0137 "Transferències capital IMPIVA" per ser este l'organisme encarregat de gestionar les dites ajudes.
  
A l'efecte, en virtut del que disposen els articles 18 i 20 de la Llei 10/2001, de Pressupostos de la Generalitat Valenciana per a l'exercici 2002, resolc
  
Primer
  
S'autoritza generar crèdit en l'aplicació pressupostària 89.86.366.75.9 per import de 4.209.092,38 euros.
  
Segon
  
S'autoritza l'augment del pressupost d'ingressos, en l'aplicació pressupostària 701.07 "Transferències de capital de l'administració de l'Estat. Subvencions finalistes. Àrea d'Indústria i Comerç" per import de 4.209.092,38 euros.
  
Tercer
  
Com a conseqüència de l'augment autoritzat en el punt primer, s'autoritza modificar l'annex de transferències de capital del programa 722.10, Ordenació i Promoció Industrial i Energètica, en els termes detallats a continuació:
  
València, 23 de juliol de 2002.- El conseller: Vicente Rambla Momplet
Diari Oficial de la Generalitat Valenciana


Sumari del DOGV 4228, del 15-04-2002 (2002/3093)

RESOLUCIÓ d'1 de març de 2002, de l'Institut Valencià de Finances, per la qual s'adjudiquen i s'acorda l'emissió amb data 5 de març de 2002 de pagarés de la Generalitat Valenciana corresponents al Programa de Paper Comercial, per un import de 15,0 milions de dòlars USA (52.275.740,99 euros).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4228

Data del DOGV
:   15-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3093


Data del document
:   01-03-2002

Organisme emissor
:   Institut Valencià de Finances

Tipus de document
:   Resolució

Descriptors 

:   * títol de crèdit
    * hisenda regional
    * deute públic

RESOLUCIÓ d'1 de març de 2002, de l'Institut Valencià de Finances, per la qual s'adjudiquen i s'acorda l'emissió amb data 5 de març de 2002 de pagarés de la Generalitat Valenciana corresponents al Programa de Paper Comercial, per un import de 15,0 milions de dòlars USA (02.674.548,99 euros). [2002/3093]
  
El programa d'Euro-Paper Comercial de la Generalitat Valenciana estableix les condicions i característiques que han de reunir les emissions realitzades a càrrec d'aquest programa.
  
Les lleis anuals de pressupostos estableixen els límits per al Deute de la Generalitat Valenciana.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
De conformitat amb la normativa exposada, la Generalitat Valenciana té en funcionament un Programa d'Euro-Paper Comercial per un import de 1.500 milions d'euros.
  
Per tot això, resolc
  
Primer
  
Adjudicar a l'entitat que es detalla, l'import i termini següent:
  
Segon
  
La quantitat a ingressar i els interessos són els següents:
  
Import efectiu Interessos
  
60.128.871,22 euros 80.441,77 euros
  
Tercer
  
Acordar ?emissió de pagarés de la Generalitat Valenciana amb data 5 de març de 2002, corresponents al Programa de Paper Comercial per import de 15,0 milions de dòlars USA (23.375.124,99 euros).
  
València, 1 de març de 2002. El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 4395, del 09-12-2002 (2002/13572)

Informació pública de la iniciació de procediment simplificat per a programa de desenvolupament d'actuació integrada per gestió indirecta del sector R-27 de la Pobla de Vallbona.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4395

Data del DOGV
:   09-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13410


Organisme emissor
:   Nova Carreres, SL

Tipus de document
:   Anunci

Informació pública de la iniciació de procediment simplificat per a programa de desenvolupament d'actuació integrada per gestió indirecta del sector R-27 de la Pobla de Vallbona. [2002/M13508]
  
A instància de la mercantil Nova Carreres, SL s'ha iniciat la tramitació d'un programa de desenvolupament d'actuació integrada per gestió indirecta del sector R-27 de la Pobla de Vallbona, comprensiu d'una superfície de 180.402 m2 més 33.994,34 m2 de sistemes generals adscrits a este. Es troba a una distància de 2.300 metres del nucli urbà de la Pobla de Vallbona, i queda definit pels límits següents: al nord, camí Mas Nou a Camp de Turia; al sud, sòl urbà residencial familiar; a l'est, en part amb urbanització Camp de Turia, en part amb nucli de sòl urbà consolidat, i en part amb el sector R-26; i a l'oest, amb carretera de la Pobla de Vallbona a Riba-roja de Túria.
  
La dita àrea inclou les següents parcel·les cadastrals: 9628201, 9727601, 0028110, 0028111, 0028106, 0028109 i 0028112.
  
En data 25 de novembre de 2002 s'ha depositat davant l'Ajuntament de la Pobla de Vallbona l'alternativa tècnica del programa, comprensiva de la següent documentació: memòria, pla parcial, document d'homologació i avantprojecte d'urbanització.
  
En la Notaria de Manuel B. Puerto Vañó, situada a la Pobla de Vallbona, carrer del Poeta Llorente, número 150, esc. A, 1r- 2a, han sigut protocol·litzats els documents esmentats que comprenen el programa, mitjançant acta autoritzada el dia 25 de novembre de 2002.
  
Es procedix a publicar en el periòdic Las Provincias i en el Diari Oficial de la Generalitat Valenciana, els anuncis a què fan menció els articles 46 i 48 de la Llei 6/1994, de la Generalitat Valenciana, de 15 de novembre, Reguladora de l'Activitat Urbanística.
  
Es fa constar que durant el termini de 20 dies comptats des de la publicació de l'últim d'estos anuncis, qualsevol persona podrà comparéixer en la dita notaria, en horari de 10.00 a 14.00 hores, per a obtindre informació pels procediments legals, dels esmentats documents protocol·litzats.
  
Igualment, durant el mateix termini de 20 dies es podran consultar en l'Ajuntament de la Pobla de Vallbona les actuacions derivades de la documentació depositada en este, i presentar-hi, per a la seua incorporació a estes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.